Har du nogensinde hørt et barn sige: "Min far er stærkere end din far"? eller "Min mor er stærkere end din mor"? I armlægningsklubben i Brønderslev kan det nu endelig bevises, når sportsudøverne duellerer imod hinanden. Også her sidder verdensmesteren i armlægning, Anna Grönlund, og deler ud af sine teknikker. For hun er svært begejstret for sporten. - Den er lige for mænd og kvinder, så man kan træne med alle, ung som gammel, og der er et rigtig godt sammenhold. Hun selv har dyrket sporten siden 2017, der efterfølgende er vundet mere frem, så der i dag eksisterer seks klubber i Danmark inden for sportsgrenen. Og er man i tvivl om, det er en sport for en selv, er Anna Grönlund ikke i tvivl. -	Det er en sport, som alle kan dyrke, for der kræves ikke noget specielt udstyr, tøj eller andet. Du skal bare komme frisk, siger Anna Grönlund, efter at have besejret TV2 Nords udsendte i sporten.
Siden 2017 har Anna Grönlund dyrket den sportsgren, hun i dag kan kalde sig verdensmester i.